Gvarapuava
Gvarapuava (port. Guarapuava) – miestas pietryčių Brazilijoje, Paranoje, Gvarapuavos plynaukštėje, 258 km į vakarus nuo Kuritibos. Medienos apdirbimo, maisto, chemijos, popieriaus ir kartono pramonė. Žemės ūkio regiono prekybinis centras (bulvės, kukurūzai, sojos, miežiai). Veikia entomologijos, gamtos mokslų, krašto istorijos muziejai, Šv. Betliejaus Mergelės katedra.